**Til foresatte og elever på 8. trinn ved Karlsrud skole skoleåret 2018-2019**

**Info om fremmedspråk (fransk og spansk) eller fordypning norsk**

* Elevene på 8. trinn skal i tillegg til engelsk ha opplæring i ett fremmedspråk, eller de kan velge fordypning i norsk.
* Du velger et språkfag eller fordypningsfag for alle tre årene på ungdomskolen.
* Det gis standpunktkarakter i faget, og eleven kan trekkes ut til muntlig eksamen på 10. trinn. Karakteren teller ved opptak til videregående skole.
* Når eleven velger fremmedspråk, skal han/hun normalt ha det på hele ungdomstrinnet. Det gis anledning til et omvalg i løpet av første halvår. Frist for omvalg er innen uke 42. Omvalget vil i praksis si at eleven kan velge seg bort fra sitt valgte fremmedspråk til et annet fremmedspråk, eller til norsk fordypning. Det tas forbehold om ledige plasser, og omvalget gjøres i samråd med skolen. Når det foreligger særskilte grunner, kan skoleeier godkjenne omvalg på et senere tidspunkt. (Jfr. Forskrift til Opplæringslova, § 1-8)

Mer informasjon om fremmedspråk finner du på [www.fremmedspraksenteret.no](http://www.fremmedspraksenteret.no)

**Orientering om konsekvenser av valg vedrørende fremmedspråk eller norsk fordypning i forhold til videregående opplæring**

* Videregående skole tilbyr 13 utdanningsprogram
* Studieforberedende og yrkesforberedende utdanningsprogram.
* Søker du til studieforberedende utdanningsprogram; studiespesialisering, idrettsfag, kunst, design og arkitektur, medier og kommunikasjon og musikk/dans/drama, må du ha fremmedspråk.
* Søker du til yrkesforberedende utdanningsprogram, skal du ikke ha fremmedspråk.

**Hvis du søker med fremmedspråk fra grunnskolen:**

Du som begynner på et **studieforberedende** utdanningsprogram og som har hatt fremmedspråk, nivå I, i grunnskolen, kan velge å:

* Alt. I: - fortsette på nivå II i det fremmedspråket du hadde på ungdomstrinnet og lese dette språket i 2 år som fellesfag.   
  Du kan også velge å ta fremmedspråk på nivå III, på Vg3, hvis skolen tilbyr det. Det kan gi deg ekstrapoeng.
* Alt.II: - begynne med et nytt fremmedspråk på nivå I og ha dette språket i 2 år som fellesfag. Hvis skolen din tilbyr det, kan du i tillegg velge å ta fremmedspråk på nivå II på Vg3.

**Viktig å merke seg!**

Du kan ikke velge å begynne på nytt med det samme fremmedspråket som du hadde på ungdomstrinnet. Vær oppmerksom på at du heller ikke har krav på å fortsette med det fremmedspråket du hadde på ungdomstrinnet hvis skolen din ikke tilbyr det.

**Hvis du søker uten fremmedspråk fra grunnskolen:**

Hvis du ikke er unntatt fra kravet om fremmedspråk, og ikke har hatt andre fremmedspråk enn engelsk i grunnskolen, skal du begynne med et fremmedspråk i tillegg til engelsk i **studieforberedende** utdanningsprogram. Du må da ha dette språket i 3 år.

På Vg1 og Vg2 leser du språket på nivå I, og på Vg3 leser du språket på nivå II. Vær oppmerksom på at muligheten for å velge programfag på Vg3 da reduseres.

**Utdypende forklaring til fremmedspråk på nivå I og nivå II:**

Når eleven har fullført fremmedspråk på ungdomsskolen, har eleven oppnådd **nivå I**.

Når eleven har fortsatt med det samme fremmedspråket som på ungdomsskolen, på vgs og består, har eleven oppnådd **nivå II**.

På studieforberedende utdanningsprogram er nivå IIkravet eleven må oppnå som en del av studiekompetansen.

Ta kontakt med rådgiver hvis du har noen spørsmål rundt dette.

Lykke til med språkvalget!

Ingrid Ommundsen

Rådgiver

[Ingrid.ommundsen@ude.oslo.kommune.no](mailto:Ingrid.ommundsen@ude.oslo.kommune.no)